ai4bharat/Pralekha huggingface dataset:
गृह मंत्रालय
कारगिल विजय दिनानिमित्त केंद्रीय गृहमंत्री अमित शहा यांनी सर्व देशवासियांना दिल्या शुभेच्छा
केंद्रीय गृहमंत्री अमित शहा यांनी कारगिल विजय दिनानिमित्त सर्व देशवासियांना शुभेच्छा दिल्या आहेत.कारगिल युद्धात सहभागी झालेल्या सर्व शूर जवानांचे स्मरण करून शहा यांनी ट्वीट संदेशात म्हटले आहे की, “तुम्हां सर्व जवानांचे अदम्य साहस, शौर्य आणि त्यागामुळेच कारगिलसारख्या दुर्गम आणि आव्हानात्मक उंचीवरील ठिकाणी पुन्हा आपला तिरंगा डौलाने फडकावणे शक्य झाले.” “देशाचे अखंडत्व कायम राखण्यासाठी तुम्ही केलेल्या समर्पणाला हा कृतज्ञ देश प्रणाम करत आहे,” असेही ते पुढे म्हणाले.
कारगिल विजय दिवस पर इस युद्ध के सभी वीर सेनानियों का स्मरण करता हूँ। आपके अदम्य साहस, वीरता और बलिदान से ही कारगिल की दुर्गम पहाड़ियों पर तिरंगा पुनः गर्व से लहराया। देश की अखंडता को अक्षुण्ण रखने के आपके समर्पण को कृतज्ञ राष्ट्र नमन करता है।
— Amit Shah  July 26, 2021
कारगिल विजय दिवस की शुभकामनाएँ। pic.twitter.com/HTAtHcA80U
आरोग्य आणि कुटुंब कल्याण मंत्रालय
गेल्या 24 तासात कोविड प्रतिबंधक लसीच्या 88.13 लाखापेक्षा जास्त मात्रा देऊन भारताने साध्य केले एका दिवसातले सर्वाधिक लसीकरण
प्रौढ भारतीयांपैकी 46% जणांना कोविड प्रतिबंधक लसीची पहिली मात्रा तर 13% प्रौढांना लसीच्या दोन्ही मात्रा प्राप्त
नवी दिल्ली, 17 ऑगस्ट 2021
देशव्यापी लसीकरण अभियाना अंतर्गत देशात काल 16 ऑगस्ट 2021 रोजी सुमारे 88 लाखाहून अधिक  मात्रा, पात्र नागरिकांना देण्यात आल्या.
लसीकरणाचा सध्याचा टप्पा जाहीर करताना 7 जून 2021 ला पंतप्रधान नरेंद्र मोदी यांनी सर्व पात्र नागरिकांना लस घेण्याचे आणि इतरांनाही लस घेण्यासाठी प्रोत्साहन देण्याचे आवाहन केले आहे. कोविड-19 महामारीविरोधातल्या लढ्यात जनतेच्या भारत सरकारवरच्या विश्वासाची प्रचीतीच आजच्या कामगिरीवरून येत आहे. देशव्यापी लसीकरण अभियानाचा देशभरात वेग आणि व्याप्ती वाढवण्यासाठी केंद्र सरकार कटीबद्ध आहे.
लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर 15 दिवस आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
88.13 लाख मात्रा दिल्याने एकूण लसीकरण 55.47 कोटी  झाले आहे. प्रौढ भारतीयांपैकी 46% जणांना कोविड प्रतिबंधक लसीची पहिली मात्रा तर 13% प्रौढांना लसीच्या दोन्ही मात्रा प्राप्त झाल्या असून कोविड-19 पासून संरक्षण मिळाले आहे.
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड लसीकरण मोहिमेंतर्गत आतापर्यंत 219.56 कोटी लसींच्या मात्रा  देण्यात आल्या आहेत.
गेल्या 24 तासांत लसींच्या 42,864 मात्रा देण्यात आल्या.
भारतातील उपचाराधीन रुग्णांची संख्या सध्या 23,193
उपचाराधीन कोविड रुग्ण संख्येचे प्रमाण 0.05%
रुग्ण बरे होण्याचा सध्याचा दर 98.76%
गेल्या 24 तासांत 1,557 रूग्ण कोविडमुक्त झाले असून बरे झालेल्या एकूण रूग्णांची संख्या 4,40,91,906 इतकी झाली आहे.
गेल्या 24 तासांत 1,334 नवीन रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 90.01 कोटी चाचण्या करण्यात आल्या आहेत; गेल्या 24 तासांत 87,905 चाचण्या करण्यात आल्या आहेत.
पंतप्रधान कार्यालय
गुजरात स्थापना दिनानिमित्त पंतप्रधानांनी दिल्या शुभेच्छा
पंतप्रधान नरेंद्र मोदी यांनी गुजरात स्थापना दिनानिमित्त शुभेच्छा दिल्या आहेत.
पंतप्रधानांनी ट्विट केले:
"गुजरात स्थापना दिनाच्या हार्दिक शुभेच्छा. गुजरातने आपल्या सर्वांगीण प्रगतीमुळे, तसेच आपल्या अनोख्या संस्कृतीमुळे ठसा उमटवला आहे. आगामी काळातही राज्याने विकासाची नवीन उंची गाठावी, अशी मी प्रार्थना करतो."
पंतप्रधान कार्यालय
पंतप्रधान नरेंद्र मोदी यांनी माजी पंतप्रधान इंदिरा गांधी यांना त्यांच्या जयंतीनिमित्त आदरांजली वाहिली
पंतप्रधान नरेंद्र मोदी यांनी माजी पंतप्रधान इंदिरा गांधी यांना त्यांच्या जयंतीनिमित्त आदरांजली वाहिली आहे.
एका ट्विटमध्ये पंतप्रधान म्हणाले, "माजी पंतप्रधान इंदिरा गांधी यांना त्यांच्या जयंतीनिमित्त आदरांजली."
पूर्व प्रधानमंत्री इंदिरा गांधी जी को उनकी जयंती पर नमन।
— Narendra Modi  November 19, 2020
Tributes to former PM Smt. Indira Gandhi Ji on her birth anniversary.
U.Ujgare/S.Tupe/P.Kor
संरक्षण मंत्रालय
पुणे विद्यापीठात स्वर्णिम विजय वर्ष मशालीचे स्वागत
पुणे , 14 ऑक्टोबर 2021
पुण्यात लष्कराच्या वतीने महिनाभर चालणाऱ्या कार्यक्रमांच्या मालिकेअंतर्गत, 14 ऑक्टोबर 2021 रोजी नामांकित पुणे विद्यापीठात स्वर्णिम विजय मशाल पोहोचली. विद्यापीठातील कर्मचारी आणि विद्यार्थी संघटनांनी विजय मशालीचे मोठ्या उत्साहात स्वागत केले. लष्कराच्या दक्षिण कमांडचे चीफ ऑफ स्टाफ लेफ्टनंट जनरल अरविंद वालिया आणि पुणे विद्यापीठाचे कुलगुरू प्राध्यापक  नितीन करमळकर यांनी विजय मशालीचे स्वागत केले. 1971च्या युद्धातील शौर्य पुरस्कार विजेत्यांच्या उपस्थितीत हा महत्त्वपूर्ण सोहळा साजरा करण्यात आला. यामध्ये ब्रिगेडियर पीएसएस राजन, कमोडोर भागवत बीपीनचंद्र भास्कर , वीरचक्र भारतीय नौदल आणि वीरनारी श्रीमती नंदा नातू - कमोडोर जयशील विश्वनाथ नातू यांच्या पत्नी आणि श्रीमती कलावती - मसाकर गोविंद शंकरराव यांच्या पत्नी यांचा समावेश होता.
जेव्हा शिक्षक कर्मचारी आणि विद्यार्थ्यांनी केलेल्या मानवी साखळीद्वारे ज्ञानेश्वर सभागृहामध्ये विजयी मशाल फिरवण्यात आली तेव्हा विद्यापीठातील वातावरण देशभक्तीने भारलेले होते. विद्यार्थी संघटनेने सादर केलेल्या शानदार सांस्कृतिक कार्यक्रमातुन भारतीय सैन्याप्रती कृतज्ञता व्यक्त करण्यात आली. लष्कराच्या दक्षिण कमांडचे चीफ ऑफ स्टाफ लेफ्टनंट जनरल अरविंद वालिया यांनी या कार्यक्रमाला संबोधित करताना, देशासाठी सर्वोच्च बलिदान देणाऱ्या सैनिकांना श्रद्धांजली वाहिली आणि 1971 च्या युद्धातील माजी सैनिकांबद्दल कृतज्ञता व्यक्त केली.त्यानंतर कुलगुरूंनी 1971 च्या युद्धातील शौर्य पुरस्कार विजेते आणि वीर पत्नी यांचा सत्कार केला.
M.Iyengar/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
गृह मंत्रालय
केंद्रीय गृहमंत्री अमित शाह यांच्याकडून जम्मू आणि काश्मीरच्या केंद्रशासित प्रदेशातील विकासकामांचा सखोल आढावा
नवी दिल्ली, 18 जून 2021
केंद्रीय गृहमंत्री अमित शाह यांनी आज नवी दिल्ली येथे जम्मू आणि काश्मीरमधील विविध विकासकामांचा आढावा घेतला. पंतप्रधान नरेंद्र मोदी यांनी प्रतिपादन केलेल्या ‘पारदर्शकतेने विकास’ या घोषवाक्याला अनुसरून ही विकासकामे राबवली जात आहेत. जम्मू आणि काश्मीरमध्ये केंद्र सरकारच्या योजनांच्या 90 टक्के व्याप्तीची त्यांनी प्रशंसा केली. त्याचवेळी अमित शाह यांनी नायब राज्यपाल आणि त्यांच्या टीमचे जम्मू आणि काश्मीरमध्ये 76 टक्के आणि चार जिल्ह्यांमध्ये 100 टक्के लसीकरण केल्याबद्दल अभिनंदन केले.
पंचायती राज संस्था आणि स्थानिक शहरी संस्थांच्या बळकटीकरणासाठी तातडीने या संस्थांच्या सदस्यांचे प्रशिक्षण कार्यक्रम आयोजित करावेत, त्यांच्यासाठी बसण्याची योग्य व्यवस्था करावी आणि या संस्थांचे कामकाज सहजतेने चालावे यासाठी आवश्यक ती उपकरणे आणि इतर सामग्री उपलब्ध करून द्यावी, असे निर्देश केंद्रीय गृहमंत्र्यांनी अधिकाऱ्यांना दिले. त्याचबरोबर देशाच्या विविध भागांना भेट देऊन देशातील पंचायतींमध्ये सुरू असलेल्या कामकाजाची माहिती घ्यावी असे निर्देशही त्यांनी पंचायत सदस्यांना दिले.
अधिकाधिक लोकांना रोजगार उपलब्ध व्हावा यासाठी मनरेगा योजनेची व्याप्ती वाढवण्यावर केंद्रीय गृहमंत्र्यांनी भर दिला. त्याबरोबरच शेतकऱ्याच्या उत्पन्नात वाढ करण्यासाठी शेतीमध्ये आधुनिक तंत्रज्ञानाचा वापर करावा आणि प्रत्येक जिल्ह्यात किमान एक कृषी आधारित उद्योग सुरू करावा, असे त्यांनी सांगितले. जम्मू आणि काश्मीरमध्ये सफरचंदांच्या उत्पादनांचा दर्जा आणि घनता वाढवण्यासाठी काम केले पाहिजे जेणेकरून सफरचंद उत्पादकांना त्यांच्या उत्पादनांसाठी चांगला भाव मिळू शकेल, असे ते म्हणाले. शेतकऱ्यांच्या खात्यात वार्षिक 6000/- रुपये जमा करणारी प्रधानमंत्री किसान सन्मान योजना आणि किसान क्रेडीट कार्ड योजना इत्यादी योजनांसारख्या योजनांचे फायदे सर्व शेतकऱ्यांपर्यंत पोहोचत असल्याची खातरजमा करावी, असे निर्देश त्यांनी जम्मू आणि काश्मीर प्रशासनाला दिले.
M.Chopade/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
अर्थ मंत्रालय
केंद्रीय अप्रत्यक्ष कर आणि सीमाशुल्क मंडळामध्ये  विशेष मोहीम 3.0 झपाट्याने सुरु
सर्व  क्षेत्रीय कार्यालयांमध्ये देशव्यापी स्वच्छता मोहीम सुरू
नवी दिल्ली, 9 ऑक्टोबर 2023
महात्मा गांधींना ‘स्वच्छ भारत’ची मनःपूर्वक श्रद्धांजली अर्पण करण्याच्या दृष्टीकोनातून, स्वच्छतेला संस्थात्मक स्वरूप देण्यासाठी आणि निश्चित केलेल्या प्रलंबित बाबींचा म्हणजेच विशेष महत्वाच्या व्यक्तींचे संदर्भ, सार्वजनिक तक्रारी, सार्वजनिक तक्रार अपील इ.प्रलंबित बाबींचा निपटारा करण्यासाठी, 15 सप्टेंबर 2023 रोजी प्रलंबित बाबींच्या निपटारा करण्याच्या अनुषंगाने सुरु करण्यात आलेल्या विशेष मोहीम  3.0 मध्ये केंद्रीय अप्रत्यक्ष कर आणि सीमा शुल्क मंडळ मोठ्या जोमाने सहभागी झाले आहे.
या मोहीमेच्या अंतर्गत सीबीआयसीचा देशभरातील त्यांच्या क्षेत्रीय कार्यालयांसह, मोहिमेच्या 2 ते 31 ऑक्टोबर 2023 दरम्यान निश्चित केलेल्या संदर्भ/समस्यांचे निराकरण करण्याचा प्रयत्न आहे.
मोहिमेदरम्यान 9 ऑक्टोबर 2023 पर्यंत 31 विशेष महत्वाच्या व्यक्तींचे संदर्भ, 933 सार्वजनिक तक्रारी, 357 सार्वजनिक तक्रार अपील निकाली काढण्यासाठी निश्चित आली आहेत. सीबीआयसीच्या सर्व क्षेत्रीय कार्यालयांमध्ये देशव्यापी स्वच्छता मोहिमेचे देखील नियोजन आहे. आजपर्यंत, मोहिमेदरम्यान स्वच्छता मोहीम राबवण्यासाठी 1,038 ठिकाणे आधीच निश्चित करण्यात आली आहेत. सुमारे 44,000 प्रत्यक्ष फाईल्स आणि 23,000 ई-फाईल्स आढावा घेण्यासाठी निश्चित करण्यात आल्या आहेत. जुन्या/न वापरलेली कार्यालयीन उपकरणे आणि भंगार सामग्रीची विल्हेवाट लावणे यावरही या मोहिमेमध्ये भर दिला जात आहे यामुळे अतिरिक्त जागा मोकळी होणार असून निर्माण झालेल्या अतिरिक्त जागेचा वापर उपयुक्त कामासाठी केला जाईल.
एससीडीपीएम 3.0 पोर्टलद्वारे मोहिमेच्या टप्प्यात राबवलेल्या उपक्रमांची कामगिरी छायाचित्रांसह सामायिक केली जाईल. स्वच्छता सुनिश्चित करण्यासाठी आणि सार्वजनिक जागांच्या गुणवत्तापूर्ण वापरासाठी सीबीआयसी वचनबद्ध आहे.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 12
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 27 सप्टेंबर 2022
|
|
- 217.82 cr Total Vaccine doses  have been administered so far under Nationwide Vaccination Drive
- 14,08,253 doses administered in last 24 hours
- India's Active caseload currently stands at 42,358
- Active cases stand at 0.10%
- Recovery Rate currently at 98.72%
- 4,255 recoveries in the last 24 hours increases Total Recoveries to 4,40,04,553
- 3,230 new cases recorded in the last 24 hours
- Daily positivity rate 
- Weekly Positivity Rate 
- 89.41 cr Total Tests conducted so far; 2,74,755 tests conducted in the last 24 hours
#Unite2FightCorona #IndiaFightsCoron
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 217.82  कोटींचा टप्पा पार केला आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.09  कोटींपेक्षा जास्त किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील सक्रिय रुग्णांची संख्या सध्या 42, 358 इतकी आहे, ती देशाच्या एकूण रुग्णसंख्येच्या तुलनेत 0.10% इतकी आहे.
परिणामी, भारतात रुग्ण बरे होण्याचा दर 98.72%. झाला आहे. गेल्या 24 तासांत 4,255 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,40,04,553 झाली आहे.
गेल्या 24 तासात 3,230 नव्या कोरोना रुग्णांची नोंद झाली.
गेल्या 24 तासात एकूण 2,74,755 चाचण्या करण्यात आल्या. भारताने आतापर्यंत एकूण 89.40  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.58 % तर दैनंदिन पॉझिटिव्हिटी दर 1.18 % आहे.
इतर अपडेट्स :-
R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 137
रसायन आणि खते मंत्रालय
केंद्रीय औषधनिर्मिती सचिवांनी औषध आणि औषधनिर्मिती उद्योग आणि त्यांच्या मंडळांच्या प्रतिनिधींसोबत व्हिडिओ कॉन्फरन्सव्दारे संवाद साधला
औषधे आणि उपकरणांचे पुरेसे उत्पादन आणि उपलब्धता सुनिश्चित करण्यात आली
नवी दिल्ली, 13 एप्रिल 2020
भारतीय औषधनिर्मिती उद्योग देशांतर्गत मागणी आणि निर्यातीची पूर्तता करण्यासाठी आवश्यक औषधांचा विशेषतः हार्डड्राक्सीक्लोरोक्वीनचे  पुरेसे उत्पादन करत आहे. राज्य/केंद्रशासित प्रदेशाच्या सहाय्याने विभाग संपूर्ण देशभरात उत्पादन आणि वाहतूक सुनिश्चित करत आहे. औषधनिर्मिती आणि वैद्यकीय उपकरण उद्योगाच्या कार्यांचा आणि समस्यांचा आढावा घेण्यासाठी आज औषधनिर्मिती विभागाचे सचिव डॉ, पी डी वाघेला यांच्या अध्यक्षतेखाली पार पडलेल्या व्हिडिओ कॉन्फरन्स  नंतर या बाबी समोर आल्या. संयुक्त सचिव  नवदीप रिणवा आणि आयपीए, आयडीएमए, ओपीपीआय, बीडीएमए, एआयएमईडी, एमटीएआय, फर्मेक्सिल, सीआयआय, फिक्की आणि ऑल इंडिया असोसिएशन ऑफ केमिस्ट एंड ड्रगिस्ट यांच्यासह औषध आणि वैद्यकीय उपकरण निर्मात्यांच्या विविध संघटनांचे प्रतिनिधी या व्हिडीओ कॉन्फरन्सला उपस्थितीत होते.
बद्दी , झिरकपूर , दमण आणि सिल्वासा येथील आणि ईशान्येकडील उद्योगांना भेडसावणाऱ्या काही ठराविक बाबींवर उद्योगांनी आपला अभिप्राय दिला. झिरकपूर हे मुख्य वितरण केंद्र आहे जिथून संपूर्ण पंजाब, हरियाणा, हिमाचल प्रदेश, जम्मू-काश्मीर आणि लडाखमध्ये औषधे पुरविली जातात. त्याचप्रमाणे बद्दी, दमण आणि सिल्वासा ही औषधनिर्मिती उत्पादनाची महत्त्वपूर्ण केंद्रे आहेत. ईशान्येकडील राज्यांमध्ये औषधांचा पुरवठा करताना समोर येणाऱ्या प्रमुख समस्यांचे निराकरण करण्यासाठी केंद्र सरकार आणि राज्य सरकारच्या विविध विभागांमध्ये समन्वय साधून त्यांचे निराकरण करण्याचा प्रयत्न सुरु आहे. सचिवांनी उद्योग प्रतिनिधींना सांगितले की औषधनिर्मिती विभाग त्यांचे प्रश्न समजून घेऊन संबंधित अधिकाऱ्यांशी संपर्क साधून त्याचे त्वरित निराकरण करण्यासाठी उद्योग, राज्ये आणि अन्य विभागांशी ईमेल, व्हॉट्सअॅप ग्रुप्स, डीओपी तसेच एनपीपीए मधील नियंत्रण कक्ष आणि व्हिडीओ कॉन्फरन्सच्या माध्यमातून सतत संपर्कात आहे.
या कठीण काळात औषधनिर्मिती क्षेत्राच्या सुविधेसाठी केंद्रीय गृह मंत्रालयाने 12 एप्रिल 2020 रोजी जारी केलेल्या सल्ल्याबद्दल उद्योग प्रतिनिधींनी आनंद व्यक्त केला. तथापि, त्यांनी मधुमेह, कर्करोग प्रतिबंधक आणि इतर उच्च मूल्याच्या औषधांसह इतर औषधांच्या वितरणात महत्त्वपूर्ण भूमिका बजावणाऱ्या कुरिअर सेवेला आवश्यक सेवा म्हणून घोषित करण्याची आवश्यकता आहे अशा काही सूचना देखील केल्या. औषधनिर्मिती उद्योग सुरळीत चालविण्यासाठी आवश्यक असलेल्या सर्व सहाय्यक सेवा आणि उत्पादनांना देखील परवानगी देण्याची गरज असण्यावर जोर देण्यात आला. जेएनपीटी बंदर आणि मुंबई विमानतळ वाहतुकीच्या समस्येचा देखील विशेष उल्लेख करण्यात आला. डॉ. वाघेला यांनी देशातील सर्व भागात औषधे आणि वैद्यकीय उपकरणांचा अखंड पुरवठा व्हावा यासाठी सर्वांनी त्यांचे प्रयत्न करत रहावे असे आवाहन केले. एआयओसीडीने देशातील सर्व वितरक आणि रसायनशास्त्रज्ञांना सर्वतोपरी सहकार्य करण्याचे आश्वासन दिले. लॉकडाऊन दरम्यान औषधांचा पुरवठा कायम ठेवण्याच्या उत्कृष्ट प्रयत्नांसाठी सचिवांनी सर्व संघटनांचे आभार मानले आणि त्यांच्या खऱ्या अडचणी दूर करण्यासाठी सरकारकडून सर्वतोपरी सहकार्य करण्याचे आश्वासन दिले.
G.Chippalkatti/S.Mhatre/D.Rane
(Visitor Counter : 129
माहिती आणि प्रसारण मंत्रालय
एनएफडीसी द्वारे दिग्दर्शक जॉन अब्राहम यांच्या सन्मानार्थ एनएफएआय द्वारे पुनर्संचयित अम्मा अरियन चित्रपटाच्या विशेष स्क्रीनिंगचे आयोजन
पुणे, 6 सप्टेंबर 2023
NFDC-नॅशनल फिल्म आर्काइव्ह्ज ऑफ इंडिया , प्रसिद्ध दिग्दर्शक जॉन अब्राहम यांच्या सन्मानार्थ त्यांनी दिग्दर्शित केलेला अम्मा अरियन  या चित्रपटाचा विशेष खेळ  आयोजित केला आहे. ब्रिटीश फिल्म इन्स्टिट्यूटच्या "टॉप 10 इंडियन फिल्म्स" च्या यादीत स्थान मिळवणारा हा एकमेव दक्षिण भारतीय चित्रपट होता. NFDC-नॅशनल फिल्म आर्काइव्ह ऑफ इंडिया  ने या चित्रपटाचे डिजिटायझेशन आणि पुनर्संचयन केले आहे.
दिग्दर्शक जॉन अब्राहम यांनी मल्याळम आणि तमिळ भाषेत मोठ्या प्रमाणात चित्रपट निर्मिती केली असून, ते पुण्यातील फिल्म अँड टेलिव्हिजन इन्स्टिट्यूट ऑफ इंडिया  चे विद्यार्थी होते. या संस्थेमधून पदवी घेताना त्यांनी पटकथा लेखन आणि चित्रपट दिग्दर्शनामधील सुवर्ण पदक मिळवले होते. त्यांच्या ‘अम्मा अरियन’ या चित्रपटासह एफटीआयआय मध्ये शिकत असताना त्यांनी दिग्दर्शित केलेल्या कोयना नगर , प्रिया , आणि Hides and Strings  हे तीन लघुपट देखील यावेळी दाखवले केले जातील. मल्याळी भाषेतील हे चित्रपट इंग्रजी उप-लिपिसह  प्रदर्शित केले जाणार असून, यासाठी प्रवेश विनामुल्य आहे.
‘अम्मा अरियन’ हा लघुपट, एका तरुणाने त्याच्या आईला लिहिलेल्या मार्मिक पत्रांमधून मांडलेली जीवन, निराशा आणि जगण्याबाबतची त्याची निरीक्षणे आपल्यासमोर उलगडतो. 'कोयना नगर' हा लघुपट, 11 डिसेंबर 1967 रोजी कोयना येथे झालेल्या भूकंपाच्या घटनेवर आधारित आहे. ‘हायड्स अँड स्ट्रिंग्स’ हा लघुपट पुण्यामधील वाद्य निर्मात्यांच्या जीवनावर आधारित आहे. ‘प्रिया’ हा लघुपट प्रिया नावाच्या एका तरुणीच्या जीवनातील काही दिवसांचा प्रवास घडवतो.
एनएफडीसी-नॅशनल फिल्म आर्काइव्ह ऑफ इंडिया  ने हाय डेफिनिशनमध्ये पुनर्संचयित केलेला अम्मा अरियन हा चित्रपट, आणि 35 मिमी प्रिंटवरील लघुपट, एनएफडीसी-एनएफएआय, लॉ कॉलेज रोड, पुणे इथल्या मुख्य चित्रपट गृहात शनिवार, 9 सप्टेंबर रोजी संध्याकाळी 6 वाजल्यापासून प्रदर्शित केले जातील. पुणेकर नागरिकांनी त्याचा लाभ घ्यावा.PIB Pune | M.Iyengar/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
पंतप्रधान कार्यालय
गांधी शांतता पुरस्कार समारंभाला पंतप्रधानांची उपस्थिती
नवी दिल्ली,26फेब्रुवारी 2019
राष्ट्रपती रामना कोविंद यांच्या हस्ते आज राष्ट्रपती भवनात झालेल्या एका कार्यक्रमात 2015, 2016, 2017 आणि 2018 या वर्षांसाठीचे गांधी शांतता पुरस्कार प्रदान करण्यात आले. पंतप्रधान नरेंद्र मोदी या कार्यक्रमाला उपस्थित होते.
यावेळी बोलतांना, प्रतिष्ठेच्या गांधी शांतता पुरस्कार प्राप्त मान्यवरांचे पंतप्रधानांनी अभिनदंन केले. महात्मा गांधीजींची 150 वी जयंती भारत साजरी करत असताना हे पुरस्कार प्रदान करण्यात येत आहेत. बापुजींना अत्यंत प्रिय असलेले वैष्णव जन तो हे भजन जगभरातल्या 150 देशातल्या कलाकारांनी सादर केल्याबद्दल त्यांनी आनंद व्यक्त केला. गांधीजींच्या शिकवणीचे आजही महत्व आहे हे संपूर्ण जगाने स्वीकारल्याचे हे द्योतक आहे, असे पंतप्रधान म्हणाले.
महात्मा गांधीजींची स्वच्छतेसाठीची कटिबद्धता पंतप्रधानांनी विषद केली.
महात्मा गांधीजीच्या दूरदृष्टी ठेवून केलेल्या प्रयत्नांमुळे, स्वातंत्र्य लढा हे जन आंदोजन ठरले. जन भागीदारी आणि जन आंदोलन यांचा संगम महात्मा गांधींनी घडवून आणला असे पंतप्रधान यावेळी म्हणाले.
भारताच्या स्वातंत्र्यासाठी आपणही योगदान देत आहोत ही भावना, महात्मा गांधीनी, जनतेच्या मनात रुजवली असे पंतप्रधान म्हणाले.
N.Sapre/N.Chitale/D. Rane
(Visitor Counter : 138
दूरसंचार आणि माहिती तंत्रज्ञान मंत्रालय
जीवन प्रमाण/डिजीटल हयात प्रमाणपत्र नजीकच्या टपाल कार्यालयात तसेच घरपोच मिळणार
पणजी, 3 नोव्हेंबर 2021
केंद्र सरकार, राज्य सरकारचे निवृत्त कर्मचारी, ईपीएफओ आणि इतर शासकीय संस्थांना निवृत्तीवेतनासाठी हयात प्रमाणपत्राची आवश्यकता असते. गोवा टपाल विभागाने ही सुविधा नजीकच्या टपाल कार्यालयात तसेच घरपोच उपलब्ध करुन दिली आहे. निवृत्त कर्मचाऱ्यांना निवृत्तीवेतन कार्यालय तसेच निवृत्तीवेतन देय संस्थेकडे हयात प्रमाणपत्र सादर करण्यासाठी प्रत्यक्ष भेट देण्याची आवश्यकता नाही. आधारकार्डच्या माध्यमातून पेपरलेस डिजीटल जीवन प्रमाणपत्र देता येते. 70 रुपये शुल्क आकारुन ही सुविधा पुरवण्यात येते. निवृत्तीवेतनधारकांना पेन्शन आयडी, पेन्शन पेमेंट ऑर्डर, पेन्शन देय विभागाचे नाव, बँक खात्याचा तपशील, मोबाईल क्रमांक आणि ई-मेल आयडी तसेच आधार या बाबींचा तपशील द्यायचा आहे.
ही प्रक्रिया पूर्ण झाल्यानंतर मोबाईलवर हयात प्रमाणपत्र तात्काळ उपलब्ध करुन देण्यात येईल. तसेच निवृत्तीवेतन विभागाकडे तात्काळ याची अद्ययावत नोंद होईल. निवृत्तीवेतनधारकांनी टपाल खात्याच्या मोबाईल ऍपवर किंवा http://ccc.cept.gov.in/covid/request.aspx या संकेतस्थळावर घरपोच सेवेसाठी विनंती करावी, असे आवाहन टपाल खात्याने केले आहे. अधिक माहितीसाठी नोडल अधिकारी गणेश कुमार, मोबाईल क्रमांक 7477055285 यांच्याकडे संपर्क साधावा.
अन्न प्रक्रिया उदयोग मंत्रालय
पीएमएफएमई योजनेंतर्गत 713 जिल्ह्यांसाठी एक जिल्हा एक उत्पादन कार्यक्रमाला मंजुरी
नवी दिल्ली, 24 मार्च 2023
देशातील 36 राज्ये आणि केंद्रशासित प्रदेशांमधील 766 जिल्ह्यांपैकी 35 राज्ये/केंद्रशासित प्रदेशांमधील 713 जिल्ह्यांसाठी खाद्य प्रक्रिया उद्योग मंत्रालयाच्या केंद्र पुरस्कृत प्रधानमंत्री सूक्ष्म अन्न प्रक्रिया उद्योग औपचारिकीकरण योजनेंतर्गत एक जिल्हा एक उत्पादन कार्यक्रमाला मंजुरी देण्यात आली आहे. पश्चिम बंगाल राज्याने या योजनेत जानेवारी 2023 पासून सहभागी होण्याची तयारी दर्शवली आहे. राज्ये/केंद्रशासित प्रदेश यांच्या शिफारशीवरून ओडीओपी ला मंत्रालयाने मंजुरी दिली आहे. 7 राज्ये/केंद्रशासित प्रदेशातील नव्याने तयार झालेल्या जिल्ह्यांसह पश्चिम बंगालमधील जिल्ह्यांसाठी संबंधित राज्ये/ केंद्रशासित प्रदेशांकडून ओडीओपीची शिफारस करण्यात आलेली नाही. खाद्य प्रक्रिया उद्योग मंत्रालयाने जीआयएस-ओडीओपी डिजिटल नकाशा तयार केला आहे. त्यामध्ये 35 राज्ये आणि केंद्रशासित प्रदेशांमधील 710 जिल्ह्यांचे ओडीओपी दर्शवण्यात आले आहेत. यासोबत 216 एकात्मिक आदिवासी विकास क्षेत्रे, 112 आकांक्षी जिल्हे आणि 40% पेक्षा जास्त अनुसूचित जातीची लोकसंख्या असलेले 35 जिल्हे यांचा समावेश असलेले जिल्हे नकाशात दर्शवण्यात आले आहेत. हा ओडीओपी-जीआयएस https://odop.mofpi.gov.in/odop/ या ठिकाणी उपलब्ध आहे.
खाद्य प्रक्रिया उद्योग मंत्रालयाने  सध्या अस्तित्वात असलेल्या/ संभाव्य उद्योजकांना क्षमता वृद्धीसाठी, मूल्य साखळीमध्ये नवीन/ नावीन्यपूर्ण उत्पादन विकास इत्यादीसाठी देशभरात पीएमएफएमई योजनेंतर्गत 205.95 कोटी रुपये खर्चाने 76 इनक्युबेशन सेंटर मंजूर केली आहेत. पीएमएफएमई योजनेंतर्गत महसुलाची निर्मिती विचारात घेतलेली नाही.
पीएमएफएमई योजना देशात खाद्य प्रक्रिया उद्योग उभारण्यासाठी/ अद्ययावत करण्यासाठी आर्थिक, तांत्रिक आणि व्यावसायिक पाठबळ देते ज्यामुळे युवकांना संधी उपलब्ध होण्यासह स्थानिक पातळीवर रोजगाराची निर्मिती होते.
केंद्रीय खाद्य प्रक्रिया उद्योग राज्यमंत्री प्रल्हाद सिंग पटेल यांनी आज राज्यसभेत एका लेखी उत्तरात ही माहिती दिली.
G.Chippalkatti/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
उपराष्ट्रपती कार्यालय
कोविड-19 काळात प्रयत्नात कल्पकता आणून कामगिरी उंचावल्याबद्दल उपराष्ट्रपतींकडून रेल्वेची प्रशंसा
महामारीशी लढा देण्याकरिता मदत करण्याबरोबरच गरजेच्या काळात अत्यावश्यक जीवनवाहिनी असल्याचे रेल्वेने केले सिध्द
नवी दिल्ली, 22 नोव्हेंबर 2021
कोविड-19 ने निर्माण केलेल्या अभूतपूर्व आव्हानातून बाहेर पडण्यासाठी प्रयत्नात कल्पकता आणून कामगिरी उंचावल्याबद्दल आणि रेल्वेची चाके फिरती ठेवून ग्राहकांचे संरक्षण केल्याबद्दल उपराष्ट्रपती एम वेंकय्या नायडू यांनी भारतीय रेल्वेची प्रशंसा केली आहे.
कोविड सुश्रुषा विलगीकरण रेल्वे डबे, श्रमिक विशेष गाड्या, ऑक्सिजन एक्स्प्रेस यासारखी उदाहरणे देत भारतीय रेल्वेने आपली संपूर्ण यंत्रणा सज्ज करत महामारीशी प्रभावी मुकाबला करण्यासाठी देशाला सहाय्य केल्याचे उपराष्टपती म्हणाले.
पीपीई कीट, सॅनिटायझर आणि मास्क यांची स्वतः निर्मिती केल्याबद्दल आणि वैद्यकीय साहित्य आणि मालाचा शहरे आणि गावांना पुरवठा सुनिश्चित केल्याबद्दल त्यांनी रेल्वेची प्रशंसा केली. या तत्पर पावलांमुळे वस्तू आणि अन्नधान्यांचा तुटवडा कमी राखला. यामुळे महामारीशी लढा देण्याकरिता मदत करण्याबरोबरच गरजेच्या काळात अत्यावश्यक जीवनवाहिनी असल्याचे रेल्वेने सिध्द केल्याचे ते म्हणाले.
विशाखापट्टणम- किरांडूल प्रवासी गाडीला सुधारित एलएचबी डबा आणि अतिरिक्त विस्टाडोमडब्याला हिरवा झेंडा दाखवल्यानंतर ते आज विशाखापट्टणम रेल्वे स्थानकावर बोलत होते.
स्वच्छतेसाठी विशाखापट्टणमची प्रशंसा करत स्वच्छ भारत अभियानाची लोक चळवळ म्हणून अशीच गती कायम ठेवण्याचे आवाहन त्यांनी केले. रेल्वे आणि रेल्वे स्थानके स्वच्छ ठेवण्याचे आवाहन त्यांनी जनतेला केले.
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
पंतप्रधान कार्यालय
प्रसिद्ध रॉकेट वैज्ञानिक आणि गॅलेक्टिक एनर्जी व्हेंचर्सचे संस्थापक सियाबुला जुजा यांची पंतप्रधानांनी घेतली भेट
पंतप्रधान नरेंद्र मोदी यांनी 24 ऑगस्ट 2023 रोजी जोहान्सबर्ग येथे प्रसिद्ध रॉकेट वैज्ञानिक आणि गॅलेक्टिक एनर्जी व्हेंचर्सचे संस्थापक आणि व्यवस्थापकीय संचालक सियाबुला जुजा यांची भेट घेतली.
चांद्रयान-3 मोहिमेच्या यशाबद्दल जुजा यांनी पंतप्रधानांचे अभिनंदन केले. आपल्या यशाचे श्रेय त्यांनी डिजिटल इंडियाला दिले आणि भारतात सुरू असलेल्या त्यांच्या प्रकल्पांवर प्रकाश टाकला.
ऊर्जेच्या भवितव्याशी संबंधित मुद्द्यांचा आणि शाश्वत उपाय शोधण्याचाही या चर्चेत समावेश होता.